கேள்வி: ஜெய்பகவான் கோயல் பற்றி நீங்கள் என்ன அறிந்துள்ளீர்கள்?
பதில்: ஜெய்பகவான் கோயல் (''Jaibhagwan Goyal'') ஜே. பி. கோயல் என்றும் அழைக்கப்படும் இவர் ஓர் இந்திய இலக்கியவாதி, கல்வியாளர், பேராசிரியர் ஆவார். இவர் குர்முகி கையெழுத்துப் பிரதிகளில் 17 முதல் 19-ஆம் நூற்றாண்டின் இந்தி இலக்கிய படைப்புகளைக் கண்டுபிடித்த பெருமைக்குரியவர். சீக்கிய இலக்கியத்தில் இவரது பங்களிப்புக்கள் குறிப்பிடத்தக்கன. இவர் இந்தித் துறையில் முன்னாள் பேராசிரியராகப் பணியாற்றினார். அரியானா உள்ள குருேசேத்திரா பல்கலைக்கழகத்தின் கலை மற்றும் மொழிகள் பீடத்தின் தலைவராகப் பணியாற்றினார். 30-இற்கும் மேற்பட்ட புத்தகங்களை எழுதிய இவர், தேசிய மற்றும் பன்னாட்டுப் பத்திரிகைகளில் 200 ஆராய்ச்சிக் கட்டுரைகளை வெளியிட்டுள்ளார். குருசேத்திரப் பல்கலைக்கழகத்தின் இந்தித் துறையின் முன்னாள் தலைவரும், பல்கலைக்கழக மானியக் குழுவின் தகைசால் பேராசிரியரும் ஆவார். குருச்சேத்திரப் பல்கலைக்கழகம், பஞ்சாப் மொழித் துறை, சாகித்திய அகாதமி, கிரந்த் அகாதமி, அரியானா உருது அகாதமி மற்றும் சண்டிகரின் குரு கோவிந்த் சிங் அறக்கட்டளை மற்றும் சிரோமணி குருத்வாரா பிரபந்த செயற்குழு போன்ற புகழ்பெற்ற ஆராய்ச்சி நிறுவனங்கள் இவரது பெரும்பாலான புத்தகங்களை வெளியிடப்பட்டன. இலக்கியம் மற்றும் கல்விக்கு இவர் செய்த பங்களிப்புக்காக 2021 ஆம் ஆண்டில் பத்மசிறீ விருது வழங்கப்பட்டது.